6. โครงการดำเนินงานในอนาคต

กลุ่มบริษัทมีความมุ่งมั่นที่จะรักษาความเป็นผู้นำของธุรกิจบันเทิงของประเทศและพัฒนาธุรกิจด้านบันเทิงและสันทนาการให้มีมาตรฐานเทียบเท่าในระดับสากล
เพื่อให้ได้บรรลุถึงเป้าหมายดังกล่าว บริษัทจึงมีโครงการดำเนินงานในอนาคต ดังนี้

-   ธุรกิจเพลง

  มุ่งเน้นการสร้างสรรค์ ผลงานเพลงที่มีความหลากหลาย ครอบคลุมทุกกลุ่มเป้าหมาย
  เพื่อใช้เป็นฐานสำหรับการเติบโตของธุรกิจอื่นที่เกี่ยวข้องในอนาคต
  รวมทั้งการขยายช่องทางการจัดจำหน่าย
  เพื่อให้สินค้าของกลุ่มบริษัทสามารถเข้าถึงผู้บริโภคได้อย่างทั่วถึงที่สุด
  ไม่ว่าจะเป็นในหน่วยขายเคลื่อนที่ (Mobile Sale Unit) และการเพิ่มพื้นที่การขายใน
  discount store ต่างๆอีกด้วย
  นอกจากนี้ยังมุ่งเน้นการใช้ประโยชน์จากทรัพย์สินทางปัญญาของกลุ่มบริษัท
  โดยเฉพาะผลงานเพลงกว่า 20,000 เพลงที่ถูกเก็บไว้ใน Music Library ของกลุ่มบริษัท
  นอกจากนี้ยังมีแผนที่จะขยายธุรกิจการให้บริการและบริหารค่าลิขสิทธิ์ตู้คาราโอเกะเพิ่มขึ้น
  ซึ่งจะทำให้บริษัทมีฐานข้อมูลของกลุ่มลูกค้าและความนิยม
  ส่งผลให้บริษัทสามารถวางแผนทางด้านการตลาดและกำหนดกลยุทธ์ทางด้านการแข่งขันได้แม่นยำมากยิ่งขึ้น

-   ธุรกิจสร้างสรรค์และรับกิจกรรมและคอนเสิร์ต

  มุ่งเน้นการสร้างผลกำไรจากการจัดคอนเสิร์ตและการแสดงเพิ่มขึ้น
  ซึ่งจากในอดีตอาจถูกมองว่าเป็นเพียงหนึ่งในเครื่องมือที่ใช้ในการโปรโมทอัลบั้มเพลงเท่านั้น
  โดยกลุ่มบริษัทมีโครงการที่จะเพิ่มจำนวนการจัดคอนเสิร์ตและการแสดงเพิ่มขึ้น
  ไม่ว่าจะเป็นคอนเสิร์ตแบบเต็มรูปแบบ หรือคอนเสิร์ตเล็กๆ ที่จะมี theme แตกต่างกันไป

-   ธุรกิจบริหารศิลปิน

  มุ่งเน้นการสร้างมูลค่าเพิ่มจากศิลปินของบริษัท
  โดยที่ได้มีการปรับเปลี่ยนแนวความคิดในการดำเนินธุรกิจ
  จากการเป็นหน่วยงานที่คอยดูแลศิลปินเพื่ออำนวยความสะดวกให้แก่งานในเครือของ จีเอ็มเอ็ม
  แกรมมี่ เป็นการทำการตลาดในเชิงรุก เพื่อขายงานของศิลปินให้แก่ลูกค้าภายนอกด้วย
  เพื่อให้ศิลปินในสังกัด สามารถสร้างมูลค่าเพิ่มให้แก่ทั้งตัวศิลปินเอง และกลุ่มบริษัทอีกด้วย
  โดยบริการที่มีคลอบคลุมทั้งบริการประเภท Music และ Non - Music

-   E-Business

  จากการเล็งเห็นถึงแนวโน้มการเติบโตของเทคโนโลยี
  ที่เข้ามามีบทบาทในชีวิตประจำวันของกลุ่มผู้บริโภคมากยิ่งขึ้น
  ซึ่งกลุ่มบริษัทมีการพัฒนาบริการต่างๆเพิ่มขึ้นอย่างต่อเนื่อง
  ไม่ว่าจะเป็นบริการที่เกี่ยวกับโทรศัพท์มือถือ เช่น เสียงเพลงระหว่างรอสาย (Caller Ring)
  การดาวน์โหลดเสียงเพลงเรียกเข้าโทรศัพท์มือถือ (Ring Tones) หรือการให้บริการผ่านระบบ
  Audiotex 1900 กลุ่มบริษัทมีโครงการที่จะพัฒนาบริการใหม่ๆโดยใช้ประโยชน์อย่างเต็มที่จาก
  content ทางด้านบันเทิงของกลุ่มบริษัทที่มีอยู่อย่างมากมาย รวมถึงศึกษาการให้บริการต่างๆผ่าน
  internet และผ่าน kiosk ตามจุดต่างๆ
  โดยมีจุดมุ่งหมายให้ผู้บริโภคสามารถใช้บริการได้อย่างสะดวก รวดเร็ว และคุ้มราคา

-   ธุรกิจภาพยนตร์

  สำหรับปี 2549 บริษัท จีเอ็มเอ็ม ไท หับ จำกัด
  มีนโยบายที่จะผลิตและจัดจำหน่ายภาพยนตร์ประมาณ 9 เรื่อง หลากหลายแนว
  ซึ่งจะประกอบด้วยทั้งภาพยนตร์ฟอร์มยักษ์ ภาพยนตร์ตลก และภาพยนตร์สยองขวัญ โดยที่บางเรื่อง
  จะเป็นการร่วมลงทุนผลิตกับผู้ประกอบการภาพยนตร์รายอื่นๆ

-   ธุรกิจสื่อ

  ธุรกิจวิทยุ : กลุ่มบริษัทมีเป้าหมายในการปรับรูปแบบการผลิตรายการและเพิ่มคุณภาพของรายการ
  เพื่อให้สามารถรักษาความนิยมของผู้ฟังและรายได้ค่าโฆษณา
  พร้อมทั้งการจัดกิจกรรมหลากหลายรูปแบบที่มุ้งเน้นส่งเสริมการขายให้มีประสิทธิภาพมากขึ้น
  ให้ความสำคัญในการสำรวจและการทำวิจัยเพื่อให้ตรงประเด็นและใกล้ชิดกลุ่มเป้าหมายตลอดเวลา
  นอกเหนือจากการสร้างความต่างให้เกิดขึ้นกับการผลิตรายการวิทยุที่บริษัทมีอยู่ที่สามารถตอกย้ำถึงความโดดเด่นในการเป็นผู้ผลิตรายการและผู้จัดรายการวิทยุในระดับแนวหน้าของเมืองไทยทุกๆด้านไม่ว่าจะเป็นเนื้อหาและสาระความบันเทิง
  นอกจากนี้ บริษัทฯ
  มีแผนที่จะขยายธุรกิจด้านสื่อวิทยุร่วมกับพันธมิตรในการผลิตรายการวิทยุที่มีเนื้อหาสาระแตกต่างไปจากรูปแบบในปัจจุบัน

  ธุรกิจโทรทัศน์ : กลุ่มบริษัทมีเป้าหมายในการเพิ่มจำนวนผู้ชมรายการทางสถานีโทรทัศน์
  และในส่วนของรายได้ค่าโฆษณา
  โดยมุ่งเน้นการสร้างสรรค์รายการโทรทัศน์คุณภาพที่ให้ทั้งสาระและความบันเทิงแก่ผู้ชมรายการโทรทัศน์ในทุกๆกลุ่มเป้าหมาย
  มีการพัฒนาและผลิตรายการเพื่อตอบโจทย์ให้ตรงใจผู้บริโภคเฉพาะเจาะจงกลุ่มมากขึ้น
  โดยให้ความสำคัญกับรูปแบบของรายการที่ต้องสอดคล้องกับช่วงเวลาที่ออกอากาศเป็นสำคัญ
  นอกจากนี้ บริษัทฯมีแผนที่จะขยายธุรกิจและสร้างรายได้จากการบริหารลิขสิทธิ์
  อาทิการจำหน่ายลิขสิทธิ์ผลงานรายการโทรทัศน์ของบริษัทฯ เพื่อเป็นการส่งเสริมผลงาน
  และเพิ่มช่องทางรายได้ให้กับบริษัทฯ

  ธุรกิจสิ่งพิมพ์ :
  กลุ่มบริษัทมีเป้าหมายที่จะขยายธุรกิจสื่อสิ่งพิมพ์ประเภทนิตยสารในหลายประเภทมากขึ้น
  เพื่อให้ครอบคลุมกลุ่มเป้าหมายเฉพาะกลุ่มมากขึ้น อาทิ นิตยสารสำหรับผู้หญิงกลุ่มวัยรุ่น
  กลุ่มคนวัยทำงาน หรือนิตยสารสำหรับผู้ชาย
  นอกจากนี้ก็จะนำเอาหนังสือจากต่างประเทศมาแปลจัดทำเป็นหนังสือเล่ม
  โดยจะเป็นการเพิ่มจำนวนนิตยสารให้หลากหลายโดยมีการนำเข้านิตยสารที่มีคุณภาพที่เข้าถึงกลุ่มคนทุกระดับ
  มีชื่อเสียงจากต่างประเทศ และเป็นที่รู้จักต่อผู้บริโภคและผู้ซื้อโฆษณาทั่วไป
  มาดำเนินการผลิตและจัดจำหน่าย อีกทั้งมีการพัฒนานิตยสารของกลุ่มบริษัทเอง
  เพื่อให้ครอบคลุมกลุ่มผู้อ่านกลุ่มอื่นๆมากยิ่งขึ้น
  และสามารถใช้ทรัพยากรภายในของบริษัทได้แก่ศิลปินดารา
  นักแสดงได้อย่างมีประสิทธิภาพมากยิ่งขึ้น

  ธุรกิจสร้างสรรค์และบริหารงานกิจกรรม : จากการที่กลุ่มบริษัทฯ เข้าไปลงทุนในบริษัท อินเด็กซ์
  อีเว้นท์ เอเจนซี่ จำกัด (มหาชน)
  ทำให้กลุ่มบริษัทฯมีความแข็งแกร่งด้านธุรกิจสร้างสรรค์และบริหารงานกิจกรรมมากขึ้น
  ควบคู่ไปกับการนำทรัพยากรที่เป็นศิลปิน ดาราไปต่อยอดสร้างมูลค่าให้เกิดขึ้นกับบริษัทอย่างสูงสุด
  และกลุ่มบริษัทฯมีความมุ่งมั่นที่จะคงความเป็นผู้นำในธุรกิจบริการสร้างสรรค์และบริหารกิจกรรมต่อไป
  โดยจะเป็นผู้ริเริ่มผลิตสร้างสรรค์นวัตกรรมใหม่ให้กับภาคธุรกิจทั้งในแง่ของการคิดค้นสร้างสรรค์ผลงานผนวกกับเทคโนโลยีสมัยใหม่
  ตลอดจนนำเอาประสบการณ์ที่สะสมมาอย่างยาวนานไปสร้างและขยายฐานตลาดใหม่ทั้งในและต่างประเทศ
  อาทิแถบตะวันออกกลาง
  ซึ่งเป็นตลาดที่มีศักยภาพสูงรวมถึงการขยายธุรกิจเข้าไปในธุรกิจที่เกี่ยวเนื่องด้วย